256 1774. 



xime detestari. Nullus igitur dubio relictus est Iocus, quin 

 Tetrodon recte nomen scelerali meruerit, et id incolis no- 

 tum fuisse, eundem venenatum esse. Si mihi licuisset pis- 

 cem illum, qui plures homines in Mallicollo insula veneno 

 infecerat (p. 249), examinare; id effecissem, ut nemo futuris 

 temporibus in eundem errorem incideret et idem periculum 

 adiret, comedendo hunc venenatum piscem. 



Homines in hac insula et Tanna multum inter se affi- 

 nitatis habent, sunt aegypii, agiles, iustae staturae et habitu 

 corporis mediocri, crinibus nigris parum crispis; ingenii ad- 

 modum mitis; agriculturae admodum addicti, quippe inde vi- 

 ctum habebant, et ex piscatura. Nullos habebant canes in 

 utraque insula nullasque sues in nova Caledonia; nos utri- 

 usque generis marem et feminam eis dedimus. 

 Paucis diebus post, die 13. Septembris 

 Provehimur portu, terraeque (collesque) recedunt, 

 Prosequitur surgens a puppi ventus euntes,- 

 in Boream et Corum cursum dirigimus; at visis pluribus e 

 longinquo terris intra syrtes periculi plenas, in Eurum cur- 

 sum defleximus et post aliquot dies orientalem ambientes 

 extremitatem novae Caledoniae et aliam ei vicinam insulam 

 cum pluribus minutis intra syrtes sitis, appropinquante tem- 

 pore reditus, novam Zeelandiam petere cepimus d. 30 Sept. 

 explorata prius minuta insula, quae novas aliquot nobis prae- 

 buit plantas; brevique temporis spatio e mari intra Tropicos 

 intercepto excessimus. 



In Tanna insula eiusque vicinia, sequentia, ante nota 

 animalia observata fuere. 1) Strix Bakkamuna, 2) Alcedo 

 collaris, 3) Columba globicera et 4) Muscicapa Fentilabrum 

 ex avibus; inter amphibia 5) Anguis laticauda, 6) Squalus 

 Carcharias, 7) Raja edentula duabus spinis dorsalibus, 8) 

 Raja Pastinaca eiusque varietas jS) Altavela dicta, aculeis 

 duobus, dorso apterygio, unico aculeorum ordine in me- 

 dio dorso, cauda supra pinna solitaria parva pone aculeos, 



